**Ministru kabineta rīkojuma projekta**

**“Par nekustamā īpašuma “Teikmaņi” Sējas novadā**

**pirkšanu Ādažu poligona paplašināšanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.  Ministru kabineta (turpmāk – MK) 2015. gada 22. decembra sēdes protokollēmums, Aizsardzības ministrijas (turpmāk – AM) informatīvais ziņojums “Par Nacionālo bruņoto spēku mācību infrastruktūras attīstību un paplašināšanu” (prot. Nr. 68, 91. §, TA-2853-DV). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 22. decembra sēdē (prot. Nr. 68, 91. §, TA-2853-DV) ir konceptuāli atbalstīta Ādažu poligona teritorijas paplašināšana, kas paredz attīstīt un paplašināt mācību infrastruktūru, lai stiprinātu Nacionālo bruņoto spēku kaujas un uzņemošās valsts atbalsta spējas. Ādažu poligons kalpo par mācību vietu karavīriem un zemessargiem gan nacionālā līmeņa mācībās, gan tajā notiek plašas starptautiskās militārās mācības, kurās piedalās arī NATO sabiedrotie un partneri.  Saskaņā ar Nacionālo bruņoto spēku attīstības plānā 2016.–2028. gadam (apstiprināts ar 2016. gada 29. novembra MK rīkojumu “Par Nacionālo bruņoto spēku attīstības plānu 2016.–2028. gadam”, TA-2537-DV) plānoto profesionālā dienesta karavīru un zemessargu skaita un starptautisko militāro mācību skaita un apjoma pieaugumu Latvijā un ar to saistīto mācību vietu noslodzi nepieciešams pielāgot un attīstīt militāro infrastruktūru.  Saskaņā ar Likuma 2. pantu valsts aizsardzības vajadzībām – Ādažu poligona paplašināšanai un militārās infrastruktūras attīstībai – ir nepieciešams atsavināt nekustamo īpašumu “Teikmaņi” Sējas novadā, un atsavināšana ir vienīgais veids, lai sasniegtu šo mērķi.  Nekustamais īpašums “Teikmaņi” Sējas novadā (nekustamā īpašuma kadastra Nr. 8092 003 0026) sastāv no zemes vienības (kadastra apzīmējums 8092 003 0026) 3 ha platībā un robežojas ar valsts īpašumā AM valdījumā esošo Ādažu poligona teritoriju. Nekustamā īpašuma īpašnieka SIA “Krauzers” (turpmāk – Īpašnieks) īpašumtiesības uz nekustamo īpašumu ir nostiprinātas Sējas novada zemesgrāmatas nodalījumā Nr. 818.  Nekustamā īpašuma valsts kadastra informācijas sistēmā nekustamajam īpašumam apgrūtinājumi nav reģistrēti.  Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2018. gada 12. jūlijā Īpašniekam ir nosūtīts paziņojums par nekustamā īpašuma atsavināšanu (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2018-4627 “Paziņojums par nekustamo īpašumu “Teikmaņi”, Sējas novadā”).  Nekustamā īpašuma vērtēšanas procesā Īpašnieks dokumentus par zaudējumiem un to iespējamo apmēru nav iesniedzis.  Saskaņā ar aizsardzības ministra 2017. gada 1. marta pavēli Nr. 31 “Par taisnīgas atlīdzības noteikšanas komisijas izveidi atsavināmajiem nekustamajiem īpašumiem Ādažu poligona paplašināšanai” izveidotā Taisnīgas atlīdzības noteikšanas komisija (turpmāk – TANK) ir apstiprinājusi atlīdzību par nekustamā īpašuma “Teikmaņi” Sējas novadā atsavināšanu, nosakot to 2000,00 *euro* apmērā, t. sk. meža zemes (bez mežaudzes) tirgus vērtība – 1900 *euro* un nekustamā īpašuma sastāvā ietilpstošās mežaudzes vērtība – 100,00 *euro*, kas atbilst sertificēta nekustamā īpašuma vērtētāja noteiktajai nekustamā īpašuma tirgus vērtībai (Novērtējums sagatavots 2018. gada 22. novembrī, Nr. Z-18/19; saņemts Centrā 2018. gada 28. decembrī Nr. IEN/2018-7732).  Īpašnieks ir piekritis atsavināt nekustamo īpašumu valsts aizsardzības vajadzībām, bet nav sniedzis viennozīmīgu piekrišanu noteiktajai atlīdzībai, piedāvājot iegādāties nekustamo īpašumu par TANK aprēķināto atlīdzību 2000,00 *euro,* klāt summējot 2018. gadā ar nekustamā īpašuma pirkumu radušos izdevumus 173,88 *euro* apmērā (valsts un kancelejas nodevas par īpašuma tiesību nostiprināšanu zemesgrāmatā, pirkuma līguma sastādīšanas izmaksas). Minētos izdevumus TANK nav atzinusi par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu, Likuma un Noteikumu izpratnē. Īpašnieks ir informēts par lēmumu 173,88 *euro* neatzīt par atlīdzināmiem zaudējumiem. Īpašnieks nav paudis savu viedokli par iepriekšminēto TANK lēmumu, kā arī citu nekustamā īpašuma vērtējumu nav iesniedzis. Pēc MK rīkojuma projekta spēkā stāšanās AM saskaņā ar Likuma 11. panta pirmo daļu aicinās Īpašnieku noslēgt līgumu par nekustamā īpašuma labprātīgu atsavināšanu.  Pamatojoties uz Likuma 9. pantu un Noteikumu 36.1. apakšpunktu, AM ar 2019. gada 3. jūlija lēmumu Nr. 1/1-24.2/90 “Par taisnīgas atlīdzības apmēra noteikšanu sabiedrības vajadzībām nepieciešamā nekustamā īpašuma “Teikmaņi” Sējas novadā, atsavināšanai” ir apstiprinājusi TANK aprēķināto atlīdzības apmēru.  Atbilstoši Noteikumu 2. punktam ar nekustamā īpašuma atsavināšanu saistītie bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Pēc nekustamā īpašuma iegādes valsts īpašumtiesības AM personā uz nekustamo īpašumu “Teikmaņi” Sējas novadā tiks nostiprinātas zemesgrāmatā.  Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma ”Teikmaņi” Sējas novadā pirkšanu Ādažu poligona paplašināšanai”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādes procesā ir izmantoti dokumenti, kas satur fizisko personu datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.  Fizisko personu datus saturošie dokumenti paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiska persona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | izmaiņas, salīdzinot ar vidēja termiņa budžeta ietvaru  2019. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. AM sava budžeta ietvaros sedz gan ar nekustamā īpašuma atsavināšanu un īpašuma tiesību nostiprināšanu zemesgrāmatā saistītos izdevumus, gan nekustamā īpašuma bijušajam īpašniekam nodarītos kompensējamos zaudējumus. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

S. Grizāne, 67300223

Sarmite.Grizane@vamoic.gov.lv